b'\n_START_ARTICLE_\nZakleti modras\n_START_PARAGRAPH_\nZakleti modras je knji\xc5\xbeevni lik istoimenske slovenske ljudske pravljice , ki jo je zapisal Tine Logar. Delo je priredila Kristina Brenkova.\n_START_SECTION_\nPovzetek vsebine\n_START_PARAGRAPH_\nNeko\xc4\x8d je \xc5\xbeivelo dekle \xc5\xa0tefletova. Izpod Studora je nesla ju\xc5\xbeino v Zagrac. V Vaboru ji je nasproti prilezel velik modras in jo poprosil, naj ga re\xc5\xa1i. Dejal ji je, da naj pride nazaj in s seboj prinese tri leskove \xc5\xa1ibice, ki naj bodo eno leto stare. Z vsako \xc5\xa1ibo naj bi ga trikrat udarila. Modras pa se ji bo vsakokrat pribli\xc5\xbeal, a naj se ga ne ustra\xc5\xa1i, \xc4\x8de ga ho\xc4\x8de res re\xc5\xa1iti._NEWLINE_Ko se je deklica vra\xc4\x8dala domov, je res nabrala tri leskove \xc5\xa1ibe, ki so bile eno leto stare. V Vaboru jo je \xc4\x8dakal modras. Res ga je za\xc4\x8dela \xc5\xa0tefletova udarjati - prvi\xc4\x8d, drugi\xc4\x8d in tretji\xc4\x8d. Med udarci se je modras zmeraj bolj pribli\xc5\xbeeval deklici in kar naenkrat se je za\xc4\x8del vzpenjati po njej. Deklica se je ustra\xc5\xa1ila njegovega vzpenjanja in zbe\xc5\xbeala. Modras je bil razo\xc4\x8daran, saj je res upal, da ga bo dekle re\xc5\xa1ilo. Splazil se je v grmovje in ves obupan govoril, kako bi ga lahko deklica re\xc5\xa1ila, \xc4\x8de ne bi bila tako cagava. Dejal je, da ni \xc5\xa1e tista jelka zrastla, da bi se iz nje zibelka ravnala ter tudi otrok se \xc5\xa1e ni rodil, ki bi ga lahko re\xc5\xa1il zakletve.\n_START_SECTION_\nGlavni knji\xc5\xbeevni lik\n_START_PARAGRAPH_\nZakleti modras je glavni knji\xc5\xbeevni lik, ki si \xc5\xbeeli osvoboditve. Neko\xc4\x8d je bil nesre\xc4\x8dno za\xc4\x8daran in vsa ta leta je upal, da bo sre\xc4\x8dal nekoga, ki ga bo re\xc5\xa1il. Poni\xc5\xbeno se je priplazil do dekleta \xc5\xa0tefletove in jo poprosil naj ga re\xc5\xa1i. Modras ostane zaklet in obupan, saj ni razumel, zakaj se je dekle ustra\xc5\xa1ilo. Obljubil ji je, da je ne bo ranil._NEWLINE_"Modras se je splazil v grmovje in je ves obupan govoril: "Lahko bi me re\xc5\xa1ila, \xc4\x8de bi tako cagava ne bila. Zdaj pa \xc5\xa1e ni tista jelka pognala, da bi se iz nje zibelka ravnala, pa tisti otrok se \xc5\xa1e ni rodil, ki bo mene zakletve re\xc5\xa1il."'